
Muudatusettepanek		1
Ettepanek võtta vastu määrus
Põhjendus 2
	

	Komisjoni ettepanek
	Muudatusettepanek

	(2)	Selleks et vältida häireid ning jätkuvalt parandada kaubandus- ja investeerimissuhteid Ameerika Ühendriikidega, võttis liit 16. detsembril 2020 vastu Euroopa Parlamendi ja nõukogu määruse (EL) 2020/2131,1 millega kaotatakse tollimaksud teatavatele kaupadele, eelkõige teatavat liiki homaaridele, ja mida kohaldatakse alates 1. augustist 2020. Kõnealune määrus kaotas kehtivuse 31. juulil 2025.
	(2)	Selleks et vältida häireid ning jätkuvalt parandada kaubandus- ja investeerimissuhteid Ameerika Ühendriikidega, leppisid liit ja Ameerika Ühendriigid kokku 21. augustil 2020 välja kuulutatud ühisavalduses tariifikokkuleppe kohta, mille kohaselt liit kohustus kaotama Ameerika Ühendriikidest imporditud elusate ja külmutatud homaaritoodete tollimaksud ning Ameerika Ühendriigid võtsid endale kohustuse vähendada 50 % võrra oma tollimaksumäärasid teatavate liidu eksporditavate toodete suhtes, mille keskmine aastane kaubandusväärtus on 160 miljonit USA dollarit, sealhulgas teatavad valmistoidud, teatavad kristallklaasist lauanõud, pinnaviimistlustooted, püssirohi, välgumihklid ja tulemasinate osad. Kõnealuse 2020. aasta ühisavalduse rakendamiseks võttis liit 16. detsembril 2020 vastu Euroopa Parlamendi ja nõukogu määruse (EL) 2020/21311, millega kaotatakse erga omnes põhimõttel tollimaksud piiratud arvule kaupadele, sealhulgas Ameerika Ühendriikidest pärit elusatele ja külmutatud homaaritoodetele, ajavahemikuks 1. augustist 2020 kuni 31. juulini 2025.

	_________________
	_________________

	1 Euroopa Parlamendi ja nõukogu 16. detsembri 2020. aasta määrus (EL) 2020/2131, millega kaotatakse tollimaksud teatavatele kaupadele (ELT L 430, 18.12.2020, lk 1–4, ELI: http://data.europa.eu/eli/reg/2020/2131/oj).
	1 Euroopa Parlamendi ja nõukogu 16. detsembri 2020. aasta määrus (EL) 2020/2131, millega kaotatakse tollimaksud teatavatele kaupadele (ELT L 430, 18.12.2020, lk 1–4, ELI: http://data.europa.eu/eli/reg/2020/2131/oj).



Muudatusettepanek		2
Ettepanek võtta vastu määrus
Põhjendus 4
	

	Komisjoni ettepanek
	Muudatusettepanek

	(4)	Seega tuleks kohaldada tollimakse lisas loetletud CN-koodide alla kuuluvate kaupade impordi suhtes 0 % ulatuses seni, kuni Ameerika Ühendriigid rakendavad tõhusalt ühisavaldust.
	(4)	Seega tuleks kaubandushäirete vältimiseks kohaldada tollimaksude peatamist lisas loetletud CN-koodide alla kuuluvate kaupade impordi suhtes tagasiulatuvalt alates 1. augustist 2025 kuni 31. detsembrini 2028.



Muudatusettepanek		3
Ettepanek võtta vastu määrus
Põhjendus 4 a (uus)
	

	Komisjoni ettepanek
	Muudatusettepanek

	
	(4a)	Liikmesriikide tolliasutused peaksid tagama, et tooted, mille suhtes kohaldatakse 0 % tollimakse, on tegelikult pärit Ameerika Ühendriikidest ning neid ei reekspordita ega veeta kolmandate riikide kaudu, et vältida tollimaksusätetest kõrvalehoidmist.



Muudatusettepanek		4
Ettepanek võtta vastu määrus
Põhjendus 5
	

	Komisjoni ettepanek
	Muudatusettepanek

	(5)	Selleks et tagada käesoleva määruse rakendamise ühetaolised tingimused, tuleks komisjonile anda rakendamisvolitused, et tollimaksude kohaldamatajätmine eriliste asjaolude korral peatada. Neid volitusi tuleks teostada kooskõlas Euroopa Parlamendi ja nõukogu määruses (EL) nr 182/20113 sätestatud kontrollimenetlusega.
	(5)	Selleks et täielikult või osaliselt peatada käesoleva määrusega antud tariifsed soodustused, peaks komisjonil olema õigus võtta kooskõlas Euroopa Liidu toimimise lepingu artikliga 290 vastu delegeeritud õigusakte käesoleva määruse lisa muutmiseks, et täielikult või osaliselt peatada käesoleva määruse artikli 1 kohaldamine. On eriti oluline, et komisjon viiks oma ettevalmistava töö käigus läbi asjakohaseid konsultatsioone, sealhulgas ekspertide tasandil, ja et kõnealused konsultatsioonid viidaks läbi kooskõlas 13. aprilli 2016. aasta institutsioonidevahelises parema õigusloome kokkuleppes3 sätestatud põhimõtetega. Eelkõige selleks, et tagada delegeeritud õigusaktide ettevalmistamises võrdne osalemine, saavad Euroopa Parlament ja nõukogu kõik dokumendid liikmesriikide ekspertidega samal ajal ning nende ekspertidel on pidev juurdepääs komisjoni eksperdirühmade koosolekutele, millel arutatakse delegeeritud õigusaktide ettevalmistamist.

	_________________
	_________________

	3 Euroopa Parlamendi ja nõukogu 16. veebruari 2011. aasta määrus (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes (ELT L 55, 28.2.2011, lk 13, ELI: http://data.europa.eu/eli/reg/2011/182/oj).
	3 ELT L 123, 12.5.2016, lk 1, ELI: http://data.europa.eu/eli/agree_interinstit/2016/512/oj.



Muudatusettepanek		5
Ettepanek võtta vastu määrus
Põhjendus 5 a (uus)
	

	Komisjoni ettepanek
	Muudatusettepanek

	
	(5a)	Komisjon peaks 30. juuniks 2028 avaldama põhjaliku hindamisaruande käesoleva määruse mõju kohta liidu tootjatele ning liidu ja Ameerika Ühendriikide vahelisele kahepoolsele kaubavahetusbilansile, sealhulgas analüüsi sektorite kohta, kus liidu turu sõltuvus Ameerika Ühendriikidest pärit kaupadest on suurenenud või vähenenud, ning mõju kohta liidu eelarvele ja liikmesriikide rahandusele. Asjakohasel juhul tuleks aruandele lisada seadusandlik ettepanek käesoleva määruse kohaldamise pikendamiseks.



Muudatusettepanek		6
Ettepanek võtta vastu määrus
Põhjendus 6 a (uus)
	

	Komisjoni ettepanek
	Muudatusettepanek

	
	(6a) Käesoleva määruse mõju liidu eelarvele hinnati+ kooskõlas Euroopa Liidu toimimise lepingu artikli 310 lõikega 4. Selle rakendamiseks tuleks eraldada piisavad rahalised vahendid ja inimressursid, võttes samal ajal arvesse selle rahastamise mõju muudele liidu programmidele või poliitikavaldkondadele ning tagades selle kooskõla mitmeaastase finantsraamistikuga, omavahendite süsteemiga ja asjaomase institutsioonidevahelise kokkuleppega ning Euroopa Parlamendi ja nõukogu määruses (EL, Euratom) 2024/25091 sätestatud eelarvepõhimõtetega.

	
	____________________

	
	+ Pro memoria: Euroopa Parlamendi eelarvekomisjoni 11. detsembri 2025. aasta eelarvehinnang, mis käsitleb ettepanekut võtta vastu Euroopa Parlamendi ja nõukogu määrus tollimaksude kohaldamatajätmise kohta teatavate kaupade impordile (COM(2025)0472).

	
	[1] Euroopa Parlamendi ja nõukogu 23. septembri 2024. aasta määrus (EL, Euratom) 2024/2509, mis käsitleb liidu üldeelarve suhtes kohaldatavaid finantsreegleid (ELT L, 2024/2509, 26.9.2024, ELI: http://data.europa.eu/eli/reg/2024/2509/oj).



Muudatusettepanek		7
Ettepanek võtta vastu määrus
Artikkel 2 – lõige 1 – lõik 1 – sissejuhatav osa
	

	Komisjoni ettepanek
	Muudatusettepanek

	Komisjon võib võtta vastu rakendusakti, millega peatatakse täielikult või osaliselt artikli 1 kohaldamine järgmistel asjaoludel:
	Komisjonil on õigus võtta kooskõlas artikliga 3a vastu delegeeritud õigusakte, millega muudetakse käesolevat määrust, et peatada täielikult või osaliselt artikli 1 kohaldamine järgmistel asjaoludel:



Muudatusettepanek		8
Ettepanek võtta vastu määrus
Artikkel 2 – lõige 1 – lõik 1 – punkt a a (uus)
	

	Komisjoni ettepanek
	Muudatusettepanek

	
	aa)	kui Ameerika Ühendriigid kehtestavad liidust imporditud kaupadele täiendava tollimaksu, mis ületab tollimaksu ülemmäära 15 %, või muudavad toodete klassifikatsiooni, mis tõstab maksude taset;



Muudatusettepanek		9
Ettepanek võtta vastu määrus
Artikkel 2 – lõige 1 – lõik 1 – punkt b
	

	Komisjoni ettepanek
	Muudatusettepanek

	(b)	kui on piisavalt märke selle kohta, et Ameerika Ühendriigid kavatsevad tegutseda punktis a osutatud viisil;
	b)	kui on piisavalt märke selle kohta, et Ameerika Ühendriigid kavatsevad tegutseda punktis a või punktis aa osutatud viisil;



Muudatusettepanek		10
Ettepanek võtta vastu määrus
Artikkel 2 – lõige 1 – lõik 1 – punkt c
	

	Komisjoni ettepanek
	Muudatusettepanek

	(c)	kui objektiivsed asjaolud on muutunud võrreldes nendega, mis olid olemas ühisavalduse tegemise ajal.
	c)	kui objektiivsed asjaolud on muutunud võrreldes nendega, mis olid olemas ühisavalduse tegemise ajal, eelkõige seoses inimõiguste, demokraatia ja õigusriigi aluspõhimõtete tõsiste rikkumistega ning ohtudega liidu või selle liikmesriikide olulistele julgeolekuhuvidele, sealhulgas nende territoriaalsele terviklikkusele ja majanduslikule mõõtmele, ning nende välis- ja kaitsepoliitikale.



Muudatusettepanek		11
Ettepanek võtta vastu määrus
Artikkel 2 – lõige 1 – lõik 2
	

	Komisjoni ettepanek
	Muudatusettepanek

	Nimetatud rakendusakt võetakse vastu kooskõlas artikli 3 lõikes 2 osutatud kontrollimenetlusega.
	Kui komisjon peatab artikli 1 kohaldamise osaliselt, muudab ta lisa, vähendades hõlmatud kaupade ulatust.



Muudatusettepanek		12
Ettepanek võtta vastu määrus
Artikkel 2 – lõige 2
	

	Komisjoni ettepanek
	Muudatusettepanek

	2.	Lõikes 1 osutatud rakendusakti kohaldatakse seni, kuni püsivad lõikes 1 osutatud asjaolud.
	2.	Lõikes 1 osutatud delegeeritud õigusakte kohaldatakse seni, kuni püsivad lõikes 1 osutatud asjaolud, ja igal juhul mitte kauem kui 31. detsembrini 2028. Kui komisjon leiab, et peatamise põhjused enam ei kehti, on tal õigus võtta kooskõlas artikliga 3a vastu delegeeritud õigusakte käesoleva määruse lisa muutmiseks, et taastada artikli 1 kohaldamine, või käesoleva artikli lõike 1 teises lõigus osutatud juhtudel lisa muutmiseks.



Muudatusettepanek		13
Ettepanek võtta vastu määrus
Artikkel 3
	

	Komisjoni ettepanek
	Muudatusettepanek

	Artikkel 3
	välja jäetud

	Komiteemenetlus
	

	1.	Komisjoni abistab kaubandustõkete komitee, mis on loodud Euroopa Parlamendi ja nõukogu määruse (EL) 2015/18434 artikliga 7.
	

	2.	Käesolevale lõikele viitamisel kohaldatakse määruse (EL) nr 182/2011 artiklit 5.
	

	_________________
	

	4 Euroopa Parlamendi ja nõukogu 6. oktoobri 2015. aasta määrus (EL) 2015/1843, millega kehtestatakse liidu meetmed ühise kaubanduspoliitika vallas, et tagada rahvusvahelistest kaubandusreeglitest, eeskätt Maailma Kaubandusorganisatsiooni egiidi all kehtestatud reeglitest tulenevate liidu õiguste kasutamine (ELT L 272, 16.10.2015, lk 1, ELI: http://data.europa.eu/eli/reg/2015/1843/oj).
	



Muudatusettepanek		14
Ettepanek võtta vastu määrus
Artikkel 3 a (uus)
	

	Komisjoni ettepanek
	Muudatusettepanek

	
	Artikkel 3a

	
	Delegeeritud volituste rakendamine

	
	1.	Komisjonile antakse õigus võtta vastu delegeeritud õigusakte käesolevas artiklis sätestatud tingimustel.

	
	2.	Artiklis 2 osutatud õigus võtta vastu delegeeritud õigusakte antakse komisjonile alates … [käesoleva määruse jõustumise kuupäev] kuni 31. detsembrini 2028.

	
	3.	Euroopa Parlament ja nõukogu võivad artiklis 2 osutatud volituste delegeerimise igal ajal tagasi võtta. Tagasivõtmise otsusega lõpetatakse otsuses nimetatud volituste delegeerimine. Otsus jõustub järgmisel päeval pärast selle avaldamist Euroopa Liidu Teatajas või otsuses nimetatud hilisemal kuupäeval. See ei mõjuta juba jõustunud delegeeritud õigusaktide kehtivust.

	
	4.	Enne delegeeritud õigusakti vastuvõtmist konsulteerib komisjon kooskõlas 13. aprilli 2016. aasta institutsioonidevahelises parema õigusloome kokkuleppes sätestatud põhimõtetega iga liikmesriigi määratud ekspertidega.

	
	5.	Niipea kui komisjon on delegeeritud õigusakti vastu võtnud, teeb ta selle samal ajal teatavaks Euroopa Parlamendile ja nõukogule.

	
	6.	Artikli 2 alusel vastu võetud delegeeritud õigusakt jõustub üksnes juhul, kui Euroopa Parlament ega nõukogu ei ole kahe kuu jooksul pärast õigusakti teatavakstegemist Euroopa Parlamendile ja nõukogule esitanud selle kohta vastuväidet või kui Euroopa Parlament ja nõukogu on enne selle tähtaja möödumist komisjonile teatanud, et nad ei esita vastuväidet. Euroopa Parlamendi või nõukogu algatusel pikendatakse seda tähtaega kahe kuu võrra.



Muudatusettepanek		15
Ettepanek võtta vastu määrus
Artikkel 4 a (uus)
	

	Komisjoni ettepanek
	Muudatusettepanek

	
	Artikkel 4a

	
	Hindamine ja aruandlus

	
	1.	Hiljemalt ... [kuus kuud pärast käesoleva määruse jõustumise kuupäeva] avaldab komisjon esialgse hindamisaruande käesoleva määruse mõju kohta.

	
	2.	Komisjon avaldab 30. juuniks 2028 põhjaliku hindamisaruande käesoleva määruse mõju kohta. Aruandes hinnatakse ka käesoleva määruse kohaldamisalasse kuuluvate toodetega seotud kaubandus- ja investeerimissuhete arengut liidu ja Ameerika Ühendriikide vahel alates 1. augustist 2025.

	
	3.	Asjakohasel juhul lisatakse lõikes 2 osutatud aruandele seadusandlik ettepanek käesoleva määruse kohaldamise pikendamiseks.

	
	4.	Komisjon teavitab Euroopa Parlamenti ja nõukogu korrapäraselt ja aegsasti asjakohastest suundumustest käesoleva määruse kohaldamisel.



Muudatusettepanek		16
Ettepanek võtta vastu määrus
Artikkel 2 – lõik 2
	

	Komisjoni ettepanek
	Muudatusettepanek

	Seda kohaldatakse alates 1. augustist 2025.
	Seda kohaldatakse alates 1. augustist 2025 kuni 31. detsembrini 2028.

